
An  fettione  prafertim  ,  curanda  Ani  Fijlula  ? 

I. 

IR  probus ,  mederi  fciens,non  ex  uno  eodemque  penu  fua  mu¬ 
tuatur  praefidia.  Illi  robur  &  armentarium  triplex :  Diaeta,  Pharma¬ 
cia,  Chirurgia;  quibus  Therapeutice ,  Pathologia  pars  ultima,  conti¬ 
netur.  Vario  fidium  genere  inftru&um  decet  arcum  in  manu  Sapien¬ 
tis.  Diaetam,  ufui  fex  rerum,  quas  non  naturales  vocant ,  adhibet 
Medicus.  Pharmaciam  ,  eligendis ,  componendis ,  adminiftrandif- 
que  medicamentis  jubet  infervire.  Chirurgiam ,  manualem  illam  & 
Medicinae  miniftram ,  tumoribus ,  vulneribus ,  ulceribus ,  &c.  admoveri ,  pro  fuo  mu¬ 
nere  praeferibit.  Duplex  igitur  Chirurgia :  alia  Medica ,  quae  folius  efl:  Medici ;  &  Inj - 
frumentalis  alia,  cujus  exercitium  Chirurgo  non  ita  committitur ,  ut  ad  Medicum  quo¬ 
que  non  pertineat.  Haec ,  in  folidis  haeret  corporis  partibus ;  illa ,  fluidarum  etiam  cra * 
firn  confervat ,  mutat ,  reftituit.  Haec  ,  quae  praeter  naturam  feparantur  conjungendo  ; 
quae  perperam  conjunguntur  feparando,  quae  redundant  detrahendo,  partes  adim¬ 
plet  fuas ;  illa,  tota  efl:  in  difeutiendis,  refolvendis ,  alterandis  vitiatis  humoribus ;  in 
folidis adfiringendis ,  emolliendis ,  mundandis ,  roborandis;  praefertimque in  defignan- 
dis ,  opportunis  ad  haec  rite  praeftanda ,  modis  atque  temporibus.  Ad  hanc ,  fpe&at  in- 
ftrumentorum  &  remediorum  exteriorum  applicatio  manualis ;  illius  efl: ,  vidtus  ra¬ 
tionem  indicare;  nec-non  interna,  quae  Pharmacopceus  exhibet;  &  externa,  quae 
Chirurgus  admovet,  medicamenta  imperare.  Hinc  conjice,  quam  Chirurgia-Medica, 
fit  Inflrumentali  neceffaria  1  Patet  fat  amplus  Chirurgo  campus ,  in  quo  fuam  cum  lau¬ 
de  Artem  exerceat.  Quantam  in  manibus  agilitatem  dexteritatemve  ,  quantam  animi 
conftantiam ,  quot  &  quam  crebro  repetitos  operandi  habitus  Chirurgo  ineffe  opor¬ 
teat  ,  norunt  qui  Chirurgorum.nomen ,  Chirurgica  fagacitate  &  induftria,  multo  la¬ 
tius  patere,  damno  fuo  compererunt.  Opus  quamobrem  Chirurgicum  temere  non 
fufeipiat  Artifex.  Nullum  aggrediatur  (  modo  per  ipfum liceat)  nifi  praefente  Medi¬ 
co,  probante,  &  confiliis  mentem  dubiam,  pro  re  nata,  manumque  firmante.  Ab 
amabili  nec  interrupta  Chirurgi  fimul  &  Medici  confpiratione ,  quid  non  expedtan- 
dum  boni  ?  Mutuo  utriufque  veluti  concentu  ,  ea  mehercle  feligetur  curandi  ratio  , 
quae  citius ,  tutius, & molefte  minus  inflituitur,  procedit,  abfolvitur. 

II. 

DUCTUS  / ntejlinalis  pars  extrema  &  infima ,  quae  didu&as  inter  Nates  rugola 
deprehenditur ,  Podicem  vel  Anum  conftituit.  Exterius  hoc  orificium  V  Pii  f 
fic  a  natura  comparatur,  ut,  praeter  voluntatis  imperium ,  nihil  ex  alvo  linat  effluere. 


i' 

Nonnullis  interim ,  extra  eonfuetudinem  minime  perforatur,  quibus  aperiendum/or- 
fice  venit.  Infciis  Parentibus ,  exitu  faecum  hunc  in  modum  impedito  ,  vita  quot  re¬ 
cens  Natis  erepta  ?  Diverfi  motuum  generis  Anus  eft  capax.  Mufcularis  partim, 
partim  &  membranaceus :  nunc  dilatatur  vel  relaxatur  ;  modo  contrahitur  vel  coarda- 
tur.  Jam  elongatur  aut  diftenditur ;  mox  abbreviatur  aut  reftituitur.  Peculiares  tamen, 
quos  habet ,  Mufculi ,  huic  vel  retinendo ,  vel  conftringendo  potiflimum  inferviunt ; 
&  quinque  numerantur.  Horum  duo  dicuntur  Levatores ,  quod  in  ejedione  dura  fufti- 
neant  Anum  ,  vetentque  ,  ne  de  fede  naturali  fua  dimoveatur  hic,  &  foris  excidat. 
Talis  Ani  Procidentia  frequentior  eft  pueris,  quibus  blande  reponendus ,  litu  praevio , 
cum  fpongia  &  adftringente  fotu  continendus.  Tres  alii  Podicis  Mufculi ,  Sphinde- 
rem  ejus  componunt,  &  ftride  adeo  claudunt  oftium,  ut  injuffa  excrementa  non 
poftint  elabi.  Quod  vero  relaxetur,  dilatetur  ac  diftendatur  Anus,  illud  non  tam 
lupra-memoratis  Mufculis,  quam  ipfis-met  excrementis  referendum.  Faeces  nempe 
certa  copia,  certaque  mora  in  Redo  nequeunt  colligi ,  quin  fugam  citdmeditentur. 
Jam  gravitate ,  duritie ,  ficcitate  &  acrimonia,  quas,  craftorum  inteftinorum  longi¬ 
tudinem  ad  Anum  ufque  praeterlabentes,  fenfim  contraxerunt ,  multiformes  Redi 
fibras  irritando,  naturalem,  at  paulo  moleftam ,  alvi  exonerandae  cupiditatem  ex¬ 
citant.  Urgente  mox  neceflitate,  vehemens  &  fpontanea  fit  infpiratio  ,  Abdominis  im¬ 
minuitur  capacitas ,  in  anguftum  Pelvis  redigitur ;  fasces  Ano  viciniores ,  magis  ac 
magis  compreftae ,  a  fubfequentibus  ejufdem  naturae  moleculis  urgentur  ulterius,  & 
ita  propelluntur  ,  ut ,  Sphwderis  refiftentiam  fuperando  ,  relaxent  Anum  ,  ofcu- 
lum  aperiant ,  ac  tandem  fub  ftercoris  nomine  foras  eliminentur.  Sic  mechanica  pera¬ 
gitur  alvi  dejedlio  :  fundtio  quidem  naturalis  ;  at  infinitis  propemodum  lasfionibus 
obnoxia.  Quoties  enim  ob  vitia  quaedam.  Ventriculo  pariter  &  Inteftinis  communia, 
vel  depravatur  ,  vel  omnino  aboletur  ?  Num  indicant  aliud  Lienteria  ,  Affedio  Coe¬ 
liaca  ,  Diarrhoea ,  Dyfenteria  3  Ileus  ?  Quot  praeterea  modis  haec  eadem  intercipi  , 
imminui  ,  aut  perturbari  valet ,  a  praecipuis  aliquot  vel  Redi ,  vel  Ani ,  vel  partium 
circumflantium  affedibus :  quales  habentur  Hamorroides  ,  Tenejmus ,  Inflammatio¬ 
nes  variae.  Tumores  diftindi,  &  fpeciei  diflimilis  ulcera  ,  in  Fiftulas  quandoqu& 
abeuntia  ?  Anum  ergo  fi  devaft  aret  Fiftula,  quis  tempeftivam  ac  certiorem  medendi 
yiam  inire  dubitaret  ? 

III; 

QUEMADMODUM  ab  Equitatione  &  Seflione  dura  ,  Tenefmo ,  caecis  H&- 
morrhoidibus :  Ani  partiumque  adjacentium  dolor  &  inflammatio ;  fic  ab  earum- 
dem  inflammatione  Abfceffus  ,  Ulcus  ab  Abfceffu ,  ab  Ulcere  Fiftula  faepe  trahunt 
originem.  Quid  reapse  Fiftula  ?  Ulcus  durum,  callofum  &  Jinuofum ,  quod  ab 
Interiori  &  latiori  fundo  procedens  ,  exteriori  &  anguftiori  terminatur  ore  :  per  quod 
identidem  Pus  acre,  aut  virulentum  emittitur.  Id  morbi  genus ,  multas  licet  corpo¬ 
ris  partes  afficere  queat ,  in  Ano  tamen  ejufve  confinibus  ,  ob  loci  naturam  &  fitum , 
frequentiores  agit  radices.  Ex  his ,  inaequali  progreffii  definentibus ,  triplex  potiffi- 
mum  emergit  Ani  Fiftularum  difcrimen.  Vel  enim  in  Redi  cavum  aperitur  Fiftula  , 
foris  occlufa  ;  vel  illsffo  Inteftino  ,  Ani  margines  aut  ejus  vicinias  tantum  perforat  ; 
vel  utrinque  patens,  cutem  fimul  &  Redum  pervadit.  Haec  vulgo  completa  ;  illae,  fim- 
plices  &  caecae  nuncupantur.  Quaevis  autem  ,  in  plures  anfradus  aut  finus,  longe  la- 
teque  interdum  fefe  diffundit.  Ad  Redi  cavum  quae  aperitur,  foras  occlufa  :  tumore 
quodam  fe  prodit ,  ut  plurimum ,  externo ,  doloris  inflammationis-ve  participe ;  Puf- 
que  ex  ea ,  vel  ante  primam ,  vel  poft  ultimam  alvum ,  vel  una  cum  faecibus  ,  ipfis  etfi 
non  confufum ,  effluit.  Quae,  fano  fuperftite  Inteftino ,  Ani  margines,  aut  ejus  con¬ 
finia  folum  permeat,  vifus  beneficio  facile  animadvertitur.  Completa  demum ,  quae 
Redum  aequaliter  &  cutem  perfodit,  non  per  figna  modo  fimplicibus  communia,  ve¬ 
rum  etiam  Puris  &  flatuum  egreffufe  manifeftam  praebet.  Omnes  interim  Fiftularum 
Ani  fpecies  nufquam  certius ,  quam  digito  &  fpecillo  explorata1, dignofcuntur.  De- 


te&is  penitus  ac  plane  perfpedis  Fiftularum  Ani  fede ,  natura ,  progrefTu ,  cuniculis 
&  hiatibus,  quidni  legitima  earumdem  inftitueretur  Prognofls  ?  Quidni  opportuna 
eligeretur  Curatio  ?  Expedita  eft  Medicina  ,  cum  id  vitium  ,  fimplex  atque  recens , 
intra  carnes  &  Mufculos  confiftit ;  in  juvene ,  quam  in  fene  facilior.  Vetuftior  Fiftu¬ 
la  ,  ficut  &  profundior  quae  ad  Ifchium  ,  Os  facrum  ,  veficam,  ejus  collum,  aut  pro¬ 
flatas  pertingit ,  arte  nulla  fanabilis :  curam  ,  li  aliquam ,  palliativam  efflagitat.  Quae 
vero  alte  non  penetrat  &  ferpit  fub  cutem ;  vel  alte  penetrando  ,  non  longius  a  Po¬ 
dice  recedit ;  ea  ,  ut  incilioni ,  fic  &  fanationi  tantum  idonea.  Fiftularum  quippe 
Ani  Therapeia ,  quaenam  alia,  (edione,  praeftantior  ?  An  alia  celerior  ?  Quae  jucundior  ? 

1  V. 

PR  O  Fiftularum  Ani  difcrimine ,  curationem ,  fedionem-ve  illarum  ratione  dif- 
pari  adoriendam  quis  non  fatebitur  ?  Et  i  Ani  Fiftulae  ,  fi  conjungatur  haec  Scor- 
buto,  lui  favere  a,  Scrophulis ,  aut  alteri  pravae  fanguinis  Diathefl ,  non  celebretur  prius 
incifio  ,  quam  apta  cuique  affedui  remedia  fuerint  vel  exhibita ,  vel  admota.  i  9.  The- 
rapeia  cuilibet,  pro  viribus  aegroti ,  rite  praemittantur  venae-fedio  &  catharfls.  3  °.  Prae¬ 
ito  fint  ad  manum  Opificis  ,  &  probe  difponantur  omnia ,  ad  primum ,  ut  aiunt ,  ap¬ 
paratum  idonea.  40.  Ventre  a  faecibus  ,  clyfleris  ope  ,  ultimum  expurgato :  capite  de¬ 
clivis  ,  pronus  in  Jdbdomen  ;  clunibus  paululum  elevatis ;  didudifque  cruribus ,  &,  mi- 
niftrorum  manibus  ,  firmiter  apprehenfis,  in  ledi  margine  decumbat  dEger.  5  °.  Si 
Fiftula  ,  non  interiori  minus ,  quam  exteriori  pateat  orificio ,  pertufis  utrinque  fimul 
Inteftino  &  cute  :  Chirurgus ,  finiftrae  manus  indice  digito  ,  oleo  prius  illito  ,  in  Anum 
immiflb ,  dextra  ftylum  accipiat ,  quem ,  per  Fiftulae  foramen  exterius  introdudum  s 
digitoque  in  Anum  indudo  appfehenfum  infledat  ,  forafque  per  Anum  addu* 
cat;  quo  tandem,  Anfae  in  modum,  efformato  vel  incurvato  ,  non  folum  quid¬ 
quid  comprehenfum  eft  ,  verum  etiam  paulo  ulterius ,  vel  forcipe  ,  vel  fcal- 
pello  incurvo  refcinditur.  6 °.  Fiftulae  orificium  fi  tantum  fuerit  exterius ,  in  id 
adado  perfodiatur  Inteftinum  ftylo,  quo  per  Anum  retrado  ,  prioris  in  modum 
praecidatur  Fiftula,  7°.In  Retti cavum  fi  Fiftula  folummodo  aperiatur ,  foris  occlufa, 
&  aliquis  tumor  adfuerit  externus ,  ad  quem  pergere  Fiftulae  fundum  conjiciatur ,  is 
praecipue  incidatur  locus,  qua  incifionis  via  ftylus per  Podicem  fubtrahi  poflit,  & 
eo  ,  quod  jam  defcriptum  eft,  artificio  tota  Fiftulae  cavitas  denudari.  8°.  Si  neque 
circa  Anum  tumor  ,  rubor,  durities,  aut  aliud  cutis  vitium,  Fiftulae  profunditatis 
index ,  confpiciatur  ,  ftylus  inflexus  in  Anum  ,  fi  liceat ,  impellatur :  quo  ,  ad  Fiftulae 
fundum,  per  Inteftini  vulnus  intromiflo,  fupra  hujus  extremitatem  fedio  fiat,  per¬ 
quam  addudo  ftylo  ,  quidquid  ab  eo  complexum  retinebitur  ,  methodo  fupradida 
refecetur.  p°.  Fiftulis  Ani  quibufcumque apertis,  finus  earum incifione  perfequendi; 
excidendae  habenulae ,  cavendo  ne  arteriae  dividantur  ;  fcalpello  callum  auferendum, 
io°.  Propriis  Fiftulae  charaderibus  ita  deletis,  ut  ad  fimplicis  ulceris ,  aut  vulneris 
conditionem  haec  redada  videatur ,  vulnus  linamento  carpto  ficco ,  vel  etiam  vitellis 
avorum  nonnunquam  imbuto  impleatur.  Imponatur  poftea  Emplaflrum  conveniens  y- 
Splenium  fuperaddatur  longitudinale  j  quadratum  ex  ordine  alterum  adjiciatur:  quae 
omnia  firmentur  Fafcia,  ad  id  parata;  cujus ,  parte  una  corpori  circumdata,  duo  pen¬ 
dentia  ex  eo  capita ,  per  femora  ad  eamdem  adduda ,  alligentur.  His  denique  peradis, 
Aiger  collocetur  in  ledo ,  &  idonea  curationi  diaeta  praefcribatur.  Sic  abfque  ullo  reci¬ 
divae  metu ,  cuivis  Ani  Fiftulae ,  falutaris ,  prompta  &  fuavis  adhibebitur  medicina, 

.  v- 

JAM-NUNC  TJflionetn  laudent  alii  ;  jam-nunc  alii  ^'xddcQnt  Ligaturam.  Quidita> 
Num  idcirco  fanandae  Ani  Fiftulae  ,  accommodatior  felicior-veutriufque  ufus?  An 
miferum  acerbum-vo  minus  utriufque  praeconium  ?  Ab  fit,'..  Uflio  rejicienda  prorfua, 
prae  crudelitate.  Vflio  non  dira  tantum  &  dura,  fede  t  i  amin  ut  ilis .  Canflici  medicamen¬ 
ti  vim  aut  noxas  quis  ad  arbitrium  novit  praecavere  vel  compefcere  ?  Decident e~E /cha¬ 
ra,  quam  ipfa inducit  Uflio ,  cum  doloribus  atrocifllmis , hmmhagia,  callus,  durities. 


ulcus-ve  refricantur.  Ab  hujufmodi  cruciatibus  quoties  excitantur  vigilia» ,  febre*  „ 
phlegmones  ,  convulfiones  ac  deliria ,  quas  tandem  brevi  fubfequitur  interitus  ?  Ligatura , 
quanquam  fasva  minus ,  non  miniis  repudianda.  Diuturnior  ejus  adminiftratio ,  eo  pe- 
riculofior.  Haec ,  nifi  repetitis ,  &  quidem  gradatim ,  pluribus  fili  aut  fetae  vinculis  , 
perfici  nequit.  Conftri&a  filo  vafafi  forte  dilacerentur  aut  exfcindantur  omnino ;  fila 
ipfa  fi  difrumpantur  aut  remittant,,  quid  non  eveniet  damni  ?  Vinculis  ac  deligationi 
erit  fuperfedendum,  ut  h&morrhagia fuccurratur:  ulcus,  priore  pejus,  recrudefcet* 
Renovanda  proinde  in  utroque cafu  Ligatura  ;  cujus interim  adminiculo,  necfinus , 
fi  aliqui  occurrant ,  aperientur ;  nec  habenulas ,  fi  quas  fuperfint ,  delebuntur.  At  ecce 
regerunt  nonnulli  :  Efto  fua  fint  Vftioni  pericula  !  Sua  fint  incommoda  Ligatur a\ 
Quorsum  fedfioninon  anteponuntur  Vulneraria  ,  Balfarnica ,  aliaque  id  genus  auxi¬ 
lia  ,  quibus  Fiftulas  abfque  incifione  fanatas  jacftant  gloriofius  ?  Praepoftera  fane  com¬ 
mendatio  !  Laus  frigida  quidem  ,  &  inventa  callidius  ab  Agyrtis ,  qui ,  fuam  fraudu¬ 
lenter  interpretando  curationem ,  fimplicibus  Ani  ulceribus  Fiftularum  nomen  tri¬ 
buerunt,  nubem  pro  Junone  credulis  asgris imponentes !  Ergo-ne,  reclamant  ad¬ 
huc  ,  fine  fcalpello ,  forficibus ,  fimilibus-ve  ferramentis  nulla  curari  pollet  Ani  Fiftu- 
la  ?  Sedlionem  nonne  faepius  comitantur  dolores  infenfifiimi,  interdum  h&morrhagia , 
vel  ipfa  mors  excipit  ?  Quid  inde?  Breviffimi  funt  dolores  illi  :  h&morrhagU  levi  fe- 
dantur  negotio  ;  morfque  ,  fi  unquam  obreperit ,  non  fedlioni  per  fe  &  abfolute  ,  ut 
loquuntur;  fed  per  accidens  tantum,  vel  etiam  Artificis  imperitias ,  adfcribenda.  Et 
profedlo  ,  ut  medeatur  Ani  Fiftulas ,  duo  maxime  requiruntur :  unum ,  partes  ut  con¬ 
ferventur  fanas ;  alterum  ,  ut  morbofas  dirimantur.  Qua  porro  induftria :  quanam  arte 
tutius ,  quam  per  fe&ionem ,  Chirurgus  hasc  poterit  exequi  ?  Numquid  fe&ionis  be¬ 
neficio  ,  fic  a  perita  manu  dirigitur  ferrum ,  fic  manus  ab  eruditis  oculis ,  a  mente  do¬ 
cili  ,  Medici  confilio  adjuta  ,  cuntfta  fic  difponuntur ,  vt  quidquid  ad  Di&refim  ,  Ext- 
refim  &  Synthefim ,  Fiftulas  Ani  profligandas  confecratas  attinet ,  ab  hac  armatura 
facilius  plenius-ve,  quam  ab  alia  qualibet,  impleatur. 

Ergo  fePHone  prajertim  9  curanda  Ani  Fijiula. 

